**Telki Község**

**Polgármester**

**Fogorvosi körzet kérdéséről**

**Az előterjesztés mellékletei**: -----

**Az előterjesztést tárgyalja**: képviselő-testület

**Az előterjesztés elfogadása**: egyszerű szavazatot igényel.

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13.§ (1) bekezdésének 4. pontja alapján a települési önkormányzatok a lakosság egészségügyi alapellátásáról kötelesek gondoskodni.

A települési önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,

d) a védőnői ellátásról, és

e) az iskola-egészségügyi ellátásról.

Az alapellátás nyújtását érintő jogviszony megváltoztatásáról szóló döntésének meghozatala során a települési önkormányzat kikéri az alapellátást végző orvos, illetve védőnő véleményét. Az egészségügyi alapellátásról szóló 2015. évi CXXIII. törvény 6. § (1) bekezdése alapján a települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit.

A körzetek megállapítása és kialakítása során ki kell kérni az alapellátásért felelős országos módszertani intézet véleményét. A körzetek kialakításánál az Országos Alapellátási Intézet, mint a Kormány által kijelölt praxiskezelő által megadott szempontokat is figyelembe kell venni.

Telki község Képviselő-testülete az egészségügyi ellátás fejlesztésének koncepcióját a 25/2011. (03.22.) Öh. számú határozatával jóváhagyta.

Az egészségügyi ellátás fejlesztési koncepció megvalósítására intézkedési, valamint pénzügyi megvalósíthatósági terv (26/2011. (03.22.) Öh.) készült.

Az intézkedési terv rögzíti, hogy kizárólag Telki lakosságát ellátó fogorvosi alapellátást biztosító körzetet kíván a képviselő-testület létrehozni, melynek feltételeit már 2011-ben előzetesen egyeztettük az OEP-el, az ÁNTSZ-el, valamint a Magyar Orvosi Kamara Fogorvosi Tagozatával

A fogorvosi ellátás tekintetében jelenleg Perbál, Budajenő és Telki települések közösen alkotnak egy fogorvosi körzetet. A fogorvosi ellátás a Perbál községben működő fogorvosi rendelőben történik, mely kb. 7 kilométerre található Telki községtől. A körzeti fogorvosi ellátást a Diva-Dent Bt. biztosítja a Perbál község Önkormányzatával kötött megbízási szerződés alapján.

Mindhárom településen az elmúlt években főként az ingatlanfejlesztések következtében jelentős lakosságszám növekedés volt tapasztalható.

A népesség-nyilvántartás adatai alapján Perbál lakosságszáma a 2015.évi adatok alapján: 2086 fő, Budajenő lakosságszáma: 2018 fő, míg Telki lakosságszáma: 3988 fő. A településen működő köznevelési és közoktatási intézményekbe Óvoda: 190 fő, Általános Iskola 450 fő gyermek jár. Az iskolai fogászati ellátás megszervezése a nagy létszámú gyermekre és a települések közötti távolságra való tekintettel szinte megoldhatatlan.

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.03.) Korm. rendelet 22.§. ( 6 ) bekezdése szerint területi ellátási kötelezettséggel működő új fogorvosi körzet alakítható ki és a körzet alapellátási-fogászati ellátás – heti 30 óra rendelési idővel – finanszírozható, ha a területhez tartozó lakosság száma vegyes szolgálatnál 3 600 főt, eléri vagy meghaladja.

Nem köthető új fogászati alapellátási szolgálatra finanszírozási szerződés, ha az új szolgálat létesítése következtében az ellátással érintett település területén lévő finanszírozott szolgálatra jutó lakosságszám vegyes szolgálat esetén 3600 főt nem éri el.

A települések létszámadatait megvizsgálva látható, hogy Telki lakosságszáma meghaladja a 4000, főt, mely több mint 10 %-al magasabb a jogszabályban rögzített 3600 főnél. Perbál és Budajenő együttes lakosságszáma is több mint 4100 fő, mely a jogszabályi előírásoknak megfelel és mely létszám továbbra is biztosítani tudja a stabil, biztonságos feladatellátást, a praxis további életképes működtetését.

Telki község képviselő-testülete több éve tervezi az önálló fogorvosi körzet létrehozását. Már 2011.ben megkereste az Országos Egészségbiztosítási Pénztárt, illetve a Pest Megyei Kormányhivatal illetékes népegészségügyi intézetét. A Népegészségügyi Intézet 2011. március 31-én kelt levelében üdvözölte, és támogatta Telki község önálló fogorvosi praxis kialakításáról szóló kezdeményezését, hisz az mindenképpen az egészségügyi ellátás színvonalának emelését, illetve a hozzáférésének megkönnyítését jelentené a lakosok részére.

A 2011 óta eltelt időszakban Telki lakosságszáma jelentősen megnövekedett, így az önálló körzet kialakításának létjogosultsága még inkább indokolt. A település adottságai lehetővé teszik egy új a mai kor követelményeinek megfelelő, jól felszerelt fogorvosi praxis kialakítását.

Telki község Képviselő-testülete 2012. évben pályázatot írt ki a fogorvosi alapellátást biztosító körzet területi ellátási kötelezettségére. A pályázat eredményeként nem került sor a praxis betöltésére. Ezt követően 2015.évben újabb pályázat lefolytatására került sor, melynek során a praxis betöltése ismét meghiúsult.

Telki Község Képviselő-testülete 129/2015.(XI.30.) Öh. számú határozatával megerősítette korábbi döntését és az önálló fogorvosi praxis kialakításáról döntött.

2015. december 3-án levélben kereste meg Budajenő és Perbál község önkormányzatát, hogy nyilatkozzon arról, hogy az új fogorvosi körzet létrehozásához hozzájárul-e.

Budajenő község Önkormányzata 89/2015.(XII.17.) Öh. számú határozatával kifejezte, hogy támogatja Telki községben az új önálló fogorvosi praxis létrehozását.

Perbál község Önkormányzat képviselő-testülete úgy foglalt állást, hogy olyan feltételekkel támogatja, hogy az esetleges kártalanítási igényt nem vállalja fel.

A testület 130/2015(XI.30.) Öh. számú határozatával úgy határozott, hogy a Group Dental –Spirit Fogászati Kft-t ( 2071 Páty, Füzespatak u.8.) –t bízta meg a területi ellátási kötelezettséggel rendelkező önálló fogorvosi körzet ellátásával. Időközben a praxis betöltésére nem került sor, a nyertes pályázó visszamondta a pályázatát..

Telki 2018.évben új Egészségház beruházást valósít meg. A megvalósuló épület helyet biztosít egy fogorvosi rendelő elhelyezésére.

2018. január 8-án a Polgármesteri Hivatal levélben kereste meg a DIVA-DENT Szolgáltató Kft-t., hogy jelezze az új épülő Egészségház létesítését, és személyes egyeztetést kezdeményezett dr.Mohácsiné dr. Rédai Krisztina fogorvosnővel.

A egyeztetés során a fogorvosnő az alábbi javaslatokat tette:

1. *javaslat*

 *,, az épülõ egészségházban kialakítandó fogászati rendelõvel kapcsolatban egy 20 órás hivatalos rendelési idõvel működő, a gyakorlatban a megjelenõ és a bejelentkezõ páciensek igényeihez alkalmazkodó - mint az egyébként általános gyakorlat a fogászati rendelõkben - rendelés kialakítása.*

*Indoklásként mindenképpen felhívnám arra az Önkormányzatok figyelmét, hogy jelenleg egy biztonságos háttérrel rendelkezõ fogászati praxis mûködik,, ami a felosztással két gyenge finanszírozású praxissá válna. Az államilag támogatott egészségbiztosítással rendelkezõ páciensek ellátását céluzzuk meg a praxisban . Ez azt jelenti, hogy a páciensek a fogászati kezelések nagy részét ingyenesen ill. csökkentett díj ellenében vehetik igénybe. Az állam pedig utólag fizeti ki a praxisnak az elvégzett munkát.*

*A rendelési idõ a gyakorlatban azt jelenti, hogy a legutolsónak érkezõ beteg is el van látva, ez sokszor azt jelenti, hogy a kiírt rendelési idõt a tényleges munkavégzés meghosszabbítja. A fogszabályozás számára is biztosítani kell a rendelõt, és ezt szintén az igényekhez kell majd alakítani, heti rendelési idõt biztosítva .*

*Az igények szerint szintén felmerülhet, hogy fogorvosi magánrendelés is a lakosság rendelkezésére álljon pl. olyan beavatkozásokhoz, mit az implantáció, ami hosszabb távon sem fog az államilag finanszírozott kezelések körébe bekerülni.,*

1. *javaslat*

*A Diva-Dent Kft. vállalja, hogy a Telki Önkormányzattal fogászati alapellátásra vonatkozó feladatátvállalási szerzôdést köt, és az új egészségházban létrehozandó rendelô és röntgen helyiségeket magas szinvonalon berendezi és a jogszabályokban meghatározott teljes rendelési idôben mûködteti. A megbeszéltek szerint vállaljuk, hogy az alapellátási rendelési idôn kívûl a rendelôt fogszabályozásra szakosodott szakorvos rendekezésére bocsájtjuk.*

*Amennyiben a leválást követôen kialakítandó új praxis a Diva-Dent Kft. keretein belül marad, természetesen a kártalanítás nem merül fel plusz költségként az Önkormányzat számára.*

Az egészségügyi alapellátásról szóló 2015. évi CXXIII. törvény (a továbbiakban: Eüatv.) 5. §-ának (1) bekezdése a helyi önkormányzatok feladatai között a települési önkormányzat képviselő-testületének hatáskörébe utalja a praxiskezelő ( Állami Egészségügyi Ellátó Központ ) által megadott szempontok alapján az egészségügyi alapellátások körzeteinek kialakítását.

A háziorvosi, házi gyermekorvosi és fogorvosi alapellátó körzetek kialakításának alapvető követelménye, hogy megvalósuljon az Eütv. 88. §-a szerint a beteg lakóhelyén, illetve annak közelében biztosított, a beteg választása alapján igénybe vehető, hosszú távú, személyes kapcsolaton alapuló, nemtől, kortól és a betegség természetétől független folyamatos egészségügyi ellátás. Jelen ajánlás a törvényben foglalt célok, követelmények megvalósítását, valamint a hatékony, szakszerű és törvényes jogalkalmazói gyakorlatot kívánja segíteni.

Új fogászati alapellátási körzet kialakításánál fontos, hogy mind a fogorvosi alapellátás finanszírozhatósága, mind pedig a szakmai szempontok érvényesülése együttesen meghatározó legyen a körzetkialakítás során.
A finanszírozhatóság érdekében törekedni kell arra, hogy a fogorvosi alapellátó körzetben lakók száma biztonsággal elérje a finanszírozási minimumot. A vonatkozó körzet finanszírozhatósága – az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 22. § -ában foglaltak alapján – gyermek, ifjúsági fogászati szolgálatnál 1 500 fő adott körzetben, lakó 18 év alatti gyermek/fiatal számhoz kötött. Felnőtt szolgálatnál a területhez tartozó 18 év feletti lakosságszámnak el kell érnie a minimum 4 000 főt, vegyes szolgálatnál legalább a 3 600 főt. Ez utóbbi esetben természetesen a lakosságszámot életkori korlátozás nélkül kell figyelembe venni. Ha a körzet lakosságszáma eléri vagy meghaladja a rendelet által előírt létszámot, akkor kötelező a 30 óra rendelési idő, amennyiben kevesebb a létszám, akkor arányosan kevesebb rendelési idő kell. Ez a minimumidő számításánál fontos tényező.

Nem köthető új fogászati alapellátási szolgálatra finanszírozási szerződés, ha az új szolgálat létesítése következtében az ellátással érintett település területén lévő finanszírozott szolgálatra jutó lakosságszám felnőtt szolgálat esetén 4000, vegyes szolgálat esetén 3600, gyermekszolgálat esetén 1500 fő alá csökken.

A fogorvosi alapellátó körzetek kialakítását a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet szabályozza. A fogorvosi alapellátás keretében végzett gondozási feladatok, fogászati szűrővizsgálatok, góckutatás és sürgősségi ellátás, gyermek-, ifjúsági fogorvosi szolgálat esetén ezen túlmenően a fogászati prevenciós munka biztonsággal csak akkor láthatók el, ha az adott körzet korcsoporti eloszlása mellett a fogorvosi szolgálat tárgyi és személyi feltételeit is mérlegeljük.

A fogorvos köteles ellátni a körzetéhez tartozó betegeket, de szabad kapacitása terhére vállalhatja a körzeten kívüliek kezelését is. Tudni kell, hogy a körzeten kívüli beteg részére nyújtott ellátás teljesítménye lejelenthető, finanszírozásra kerül.

Ahol a körzet lakosságszáma 10%-kal túllépi a finanszírozási minimum kétszeresét és a település adottságai lehetővé teszik a körzetek megosztását, a körzethatárok rendezése során egy új körzet kialakítására kerülhet sor. A körzet megosztásakor az eredeti körzetet ellátó orvost kártalanítás illeti meg. Ha a körzet kihasználtsága nem éri el a 100%-ot, akkor nagyobb létszám ellenére sem célszerű megosztani.

A jelenlegi létszámadatok, ahogy korábban olvasható lehetővé teszik az önálló körzet kialakításának lehetőségét. Ebben az esetben az önkormányzat egy önálló körzet létrehozásával kizárólag a településen üzemelő teljes rendelési idő ( 30 óra ) működő körzetet tud létrehozni, pályázat útján meghirdetve a praxist. Felvetődik a kérdés az önálló körzet kialakítása kapcsán a jelenlegi szolgáltató kártalanítására vonatkozóan.

A fogorvosi körzet ellátásának lépései:

1.képviselő-testületi elvi döntés az új körzet létrehozásáról + rendelet-tervezet a körzethatárokról

2. Az illetékes önkormányzatokkal és a praktizáló orvossal történt egyeztetés, nyilatkozat a kártalanítás kérdéséről

3. Alapellátási Intézet véleményének kikérésre a körzet létrehozásáról

4. pályázat kiírása a fogorvos feladatok ellátására

5. fogorvos kiválasztása + ellátási szerződés megkötése

6. fogorvos finanszírozási szerződés megkötése.

A képviselő-testület 2015. november 30-i ülésén 130/2015. (XI.30.) Öh. számú határozatával döntött a körzet alakításról, de az egyeztetések alapján szükséges ennek megerősítése, valamint szükséges a rendelet-tervezet ismételt elfogadása.

Telki, 2018. május 22.

Deltai Károly

polgármester

**Határozati javaslat**

**Telki község**

**Önkormányzat**

**Képviselő-testülete**

**/2018. (V. .) Öh. számú**

**Határozata**

**Új fogorvosi körzet kialakításáról**

1. Telki község Önkormányzat képviselő-testülete úgy határoz, hogy kizárólag Telki lakosságát ellátó fogorvosi alapellátást biztosító körzet kialakítását kezdeményei.
2. Telki község Képviselő-testülete első olvasatban megtárgyalta az egészségügyi alapellátás körzeteiről szóló 6/2005(05.27.) önkormányzati rendelet módosításáról szóló rendelet-tervezetet és a folyamatban lévő engedélyezési eljárás megindítását követően azt elfogadásra javasolja a képviselő-testületnek. A rendelet-tervezet a jelen határozat melléklete
3. Felhatalmazza a polgármestert a szükséges egyeztetések és engedélyezési eljárás lefolytatására.

**Felelős:**  Polgármester

**Határidő:** folyamatosan

 **1.sz. Melléklet**

**Telki község**

**képviselő-testületének**

**……./ 2018.( V. ) Ör. számú rendelete**

**a**

**az egészségügyi alapellátás körzeteiről szóló**

**6/2005(05.27.) önkormányzati rendelet**

**módosításáról**

Telki Község képviselő-testülete az egészségügyi alapellátás körzeteiről szóló 6/2005(05.27.) önkormányzati rendeletét ( a továbbiakban Rendelet ) az alábbiak szerint módosítja.

**1.§.**

**A Rendelet 1. §- a helyébe az alábbi rendelkezés lép:**

A rendelet célja, hogy megállapítása és kialakítása Telki község közigazgatási területére kiterjedő hatállyal azokat a háziorvosi, házi gyermekorvosi, illetve fogorvosi körzeteket, amelyekben a
területi ellátási kötelezettséggel működő háziorvosok, házi gyermekorvosok, fogorvosok tevékenységüket végzik.

**2.§.**

**A Rendelet 2. §. ( 1 ) bekezdése a helyébe az alábbi rendelkezés lép:**

(1) A képviselő-testület Telki községben egy háziorvosi, egy gyermekorvosi és egy fogorvosi körzetet hoz létre.

**3.§.**

**A Rendelet 2.§. ( 3) bekezdése helyébe az alábbi rendelkezés lép:**

(3) Telki község közigazgatási határán belül e rendelet 3. sz. mellékletében meghatározott közterület jegyzék alapján állapítja meg a fogorvosi körzethatárokat.

**4.§.**

**A Rendelet 3. §. bekezdése a helyébe az alábbi rendelkezés lép:**

A működtetési jog alapján végezhető önálló orvosi tevékenység – törvényben meghatározott kivétellel – Telki  községben csak e rendelet szerinti háziorvosi, házi gyermekorvosi illetve fogorvosi körzetekben folytatható.

**5.§.**

A rendelet …………………………… lép hatályba.

Deltai Károly dr. Lack Mónika

Polgármester jegyző

**3. számú melléklet**

Vegyes fogorvosi körzet:

Áfonya köz

Áfonya utca

Akácos út

Alsó Orgona utca

Alsóvölgy utca

Anna-laki út

Árnyas köz

Árnyas út

Árnyas utca

Árok utca

Barka köz

Barka utca

Berkenye köz

Berkenye utca

Boróka köz

Boróka utca

Budajenői út

Búzavirág utca

Cinege utca

Csipke köz

Csipke utca

Darázs utca

Dombhát utca

Erdő sor

Erdő utca

Fenyves utca

Forrás utca

Fő utca

Futrinka utca

Gábor Áron köz

Gábor Áron utca

Galagonya köz

Galagonya utca

Gyöngy köz

Gyöngy utca

Gyöngyvirág utca

Harangvirág utca

Hársfa utca

Hóvirág köz

Hóvirág sor

Hóvirág utca

Juharfa utca

Kabóca utca

Kamilla köz

Kamilla utca

Kilátó köz

Kórház fasor

Kökörcsin utca

Kőrisfa köz

Kőrisfa utca

Legelődombi út

Lejtő utca

Levendula köz

Levendula utca

Mandula köz

Margaréta utca

Moha köz

Mókus utca

Muskátli utca

Napsugár út

Nárcisz köz

Nárcisz utca

Nefelejcs utca

Nyírfa köz

Nyírfa utca

Nyúl utca

Orgona köz

Orgona utca

Öregdűlő köz

Öreghegyi út

Őszapó köz

Őzike utca

Petőfi Sándor utca

Pillangó utca

Pipacs köz

Pipacs utca

Rákóczi utca

Repkény utca

Rozmaring utca

Rózsa utca

Sármány utca

Sün utca

Szabó-tanya

Szajkó utca

Szarvas utca

Szegfű köz

Szegfű utca

Szellő utca

Szilfa utca

Szőlő sor

Tengelice utca

Tölgyfa köz

Tölgyfa utca

Tulipán utca

Tücsök utca

Újtelep

Vadrózsa utca

Villám utca

Völgy utca

Zápor utca

Zöldike utca

Zúzmara utca